ธอส.อัดโปรดอกเบี้ย2.9%ผ่อนนาน2ปี
ธอส.ออกสินเชื่อบ้านมั่งมีศรีสุข ดอกเบี้ย 2.9% นาน 2 ปี กับเงินฝากประจำกงสี ให้ดอกเบี้ยสูงสุด 1.80% ต้อนรับตรุษจีน
13 ก.พ. 2561

ธอส.ออกสินเชื่อบ้านมั่งมีศรีสุข ดอกเบี้ย 2.9% นาน 2 ปี กับเงินฝากประจำกงสี ให้ดอกเบี้ยสูงสุด 1.80% ต้อนรับตรุษจีนนายฉัตรชัย ศิริไล กรรมการ ผู้จัดการธนาคารอาคารสงเคราะห์ (ธอส.) เปิดเผยว่า เพื่อต้อนรับเทศกาลตรุษจีน ธอส.ตอบแทนลูกค้าด้วย 2 ผลิตภัณฑ์พิเศษ ทั้งสินเชื่อและเงินฝากเพื่อส่งมอบความสุขให้กับลูกค้าประชาชน นำโดยสินเชื่อบ้านมั่งมี ศรีสุข กรอบวงเงิน 5,000 ล้านบาท อัตราดอกเบี้ยปีที่ 1-2 เท่ากับเอ็มอาร์อาร์ -3.85% (หรือเท่ากับ 2.90% ต่อปี คิดจาก เอ็มอาร์อาร์ปัจจุบันเท่ากับ 6.75%) ปีที่ 3 จนถึงตลอดอายุสัญญากู้ทั้งนี้ กรณีลูกค้าสวัสดิการดอกเบี้ยเท่ากับเอ็มอาร์อาร์ -1.00% กรณีลูกค้ารายย่อยทั่วไป ดอกเบี้ยเท่ากับเอ็มอาร์อาร์ -0.50% ต่อปี กรณีกู้ซื้ออุปกรณ์และสิ่งอำนวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับเอ็มอาร์อาร์ ให้กู้เพื่อซื้อ ปลูกสร้าง ต่อเติม ซ่อมแซม และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยพร้อมกับกู้เพื่อซื้อนอกจากนี้ ยังยกเว้นค่าธรรมเนียมฟรี ได้แก่ ค่าธรรมเนียมการยื่นกู้ (0.1% ของวงเงินทำนิติกรรม) ค่าประเมินราคาหลักประกันทุกวงเงินกู้ (1,900/2,800/3,100 บาท ตามวงเงินกู้) ค่าจดทะเบียนสิทธิและนิติกรรม 1,000 บาท และค่าจดทะเบียนจำนอง 1% ของวงเงินกู้ตามสัญญากู้เงิน ผ่อนได้นานสูงสุดถึง 40 ปี ยื่นคำขอกู้ตั้งแต่วันที่ 10 ก.พ. 2561 และทำนิติกรรมภายในวันที่ 30 มี.ค. 2561 หรือ ภายใต้กรอบวงเงินที่ธนาคารกำหนดนายฉัตรชัย กล่าวว่า ธอส.ยังได้ออกเงินฝากประจำกงสี เพียงเปิดบัญชีเงินฝากครั้งแรกและจำนวนเงินฝากครั้งต่อไปขั้นต่ำรายการละ 1 หมื่นบาท ระยะเวลาฝาก 18 เดือน รับอัตราดอกเบี้ยสูงสุด 1.80% ทุกบัญชีในกงสีเดียวกันสำหรับผู้ที่เปิดบัญชีเงินฝากประจำกงสี หรือนำบัญชีเงินฝากประจำกงสีที่เปิดโดยบรรดาญาติสนิทมิตรสหายมารวมเป็นกงสีเดียวกัน พร้อมมีวงเงินฝากรวมตั้งแต่ 10 ล้านบาทขึ้นไป แต่ไม่เกิน 200 ล้านบาท กรณีวงเงินฝากรวมในกงสีเดียวกันน้อยกว่า 10 ล้านบาท หรือมากกว่า 200 ล้านบาท รับดอกเบี้ย 1.50% ทุกบัญชีในกงสีเดียวกัน กำหนดรับเปิดบัญชีและรับฝากเพิ่มตั้งแต่วันที่ 12 ก.พ.-24 ส.ค. 2561